คลังชงตั้งงบกลาง1.2แสนล้านเข้าครม.
กระทรวงการคลังเสนอตั้งงบกลางปี 2554 เพิ่มเติม 1.2แสนล้านบาทเพื่อนำไปชดเชยเงินคงคลังที่ถูกนำมาช่วยเหลือภัยน้ำท่วม
17 ม.ค. 2554

กระทรวงการคลังเสนอตั้งงบกลางปี 2554 เพิ่มเติม 1.2แสนล้านบาทเพื่อนำไปชดเชยเงินคงคลังที่ถูกนำมาช่วยเหลือภัยน้ำท่วม
นายกรณ์ จาติกวณิช รมว.คลัง กล่าวว่า คลังจะเสนอให้คณะรัฐมนตรีที่จะประชุมในวันพรุ่งนี้ เห็นชอบการตั้งบประมาณกลางปี 2554 เพิ่มเติม เพื่อนำไปใช้เงินคงคลัง และไปฟื้นฟูประเทศที่ได้รับความเสียจากปัญหาภัยธรรมชาติที่ผ่านมา
ทั้งนี้ สำนักงานเศรษฐกิจการคลัง (สศค.) ได้เสนอให้นายกรณ์ ตั้งงบกลางปีประมาณ 1.2 แสนล้านบาท ตามประมาณการรายได้สุทธิที่คาดว่าจะเก็บได้เกินเป้าเดิมที่ตั้งไว้ โดยจะนำงบไปใช้เงินคงคลัง 8.5 หมื่นล้านบาท และส่วนที่เหลือประมาณ 3.5 หมื่นล้านบาท จะนำไปใส่ไว้ในงบกลางที่มีการนำไปช่วยเหลือน้ำท่วมที่ผ่านมาจำนวนมาก ทำให้งบกลางของปี 2554 เหลือเพียงครึ่งเดียว